C 80/18
SK
Úradný vestník Európskej únie
Článok 21c ods.
3 písm.
b) – dekarbonizácia priemyslu a zvýšenie podielu energie z obnoviteľných zdrojov a jej urýchlené zavádzanie — Investície do dekarbonizácie výroby ocele, napríklad nahradenie výrobných procesov založených na vysokých peciach výrobnými procesmi s nulovými alebo nízkymi emisiami založenými na elektrifikácii alebo vodíku.
Tento projekt by sa mohol vzťahovať aj na výrobu čistého vodíka a pokrývať prevádzkové náklady týkajúce sa tejto investície.
Sprievodná reforma by mohla pozostávať z daňových úľav pre výskum a inovácie v oblasti nových priekopníckych technológií s nulovými emisiami. — Podpora výroby komponentov pre veterné turbíny (lopatky, podložky, turbíny, káble).
Mohlo by sa to kombinovať s reformou, v rámci ktorej by sa stanovil záväzný vnútroštátny cieľ pre dodávky veternej energie a predvídateľnejšie plánovanie rozvoja a aukcií veternej energie. — Podpora výroby komponentov pre solárne fotovoltické systémy (polykryštalický kremík, ingot a doštička, článok, modul, menič) vrátane kapitálových výdavkov.
Mohlo by sa to kombinovať s reformou, v rámci ktorej by sa stanovilo povinné umiestňovanie solárnych panelov na strechách veľkých budov nad určitú plochu (napr. kancelárie, supermarkety, sklady, parkoviská) alebo povinné umiestňovanie vertikálnych obojstranných solárnych panelov na diaľniciach.
Článok 21c ods.
3 písm.
d) – motivovanie k zníženiu dopytu po energii — Programy, v rámci ktorých sa dotuje nákup a inštalácia tepelných čerpadiel vrátane priemyselných tepelných čerpadiel.
Financovanie by sa mohlo vzťahovať aj na prvky spojené s propagáciou dotácií a osvetovými kampaňami pre MSP o energetických auditoch.
Reforma dopĺňajúca túto investíciu by mohla priniesť stanovenie dátumu postupného ukončenia vykurovania fosílnymi palivami v priemyselných zariadeniach alebo záväzné plány dekarbonizácie na úrovni každého priemyselného odvetvia alebo závodov. — Investície podporujúce rozvoj a využívanie najefektívnejších technológií na energetické zhodnotenie odpadového tepla v energeticky náročných priemyselných odvetviach.
Podpora by sa mohla takisto rozšíriť na doplnkovú podporu spojenú s inštaláciou (návrh projektu, patentové licencie, školenie zamestnancov).
Podpora by mohla mať aj formu daňových úľav.
Členské štáty by to mohli skombinovať s regulačnými stimulmi, napríklad s povinnosťami, aby určité typy zariadení boli vybavené výrobou elektriny z odpadového tepla s nízkou teplotou.
Článok 21c ods.
3 písm.
e) – podpora uskladňovania elektrickej energie a urýchlenie integrácie obnoviteľných zdrojov energie — Energetický uzol, v ktorom sa kombinuje výroba solárnej energie s veľkokapacitným uskladnením energie na mieste ako súčasť priemyselného závodu.
Podpora by sa mohla vzťahovať aj na určité náklady týkajúce sa danej investície, ako sú dodávky náhradných dielov, náklady práce spojené s výstavbou zariadení a administratívne náklady.
Sprievodné reformy by mohli zahŕňať zjednodušenie postupov udeľovania povolení na výstavbu zariadení a ich pripojenie do siete. — Zásobník energie, ktorý dáva batériám druhý život (napríklad z elektrických vozidiel).
Investícia by sa mohla vzťahovať na náklady týkajúce sa obstarávania opätovne použitých alebo recyklovaných batérií.
Táto investícia by mohla byť doplnená reformou, ktorou by sa posilnili povinnosti výrobcov elektrických vozidiel recyklovať.
Článok 21c ods.
3 písm.
f) – podporovanie hodnotových reťazcov v oblasti kritických surovín a technológií súvisiacich so zelenou transformáciou — Zariadenie na získavanie lítia z geotermálnych soľaniek bez použitia fosílnych palív (s využitím procesu priamej extrakcie lítia) vrátane nákladov na fázu prípravy (napr. licencie na príslušné patenty).
Mohlo by sa to kombinovať s reformou, v rámci ktorej by sa stimulovalo využívanie lítia získaného bez fosílnych palív, a to aj v automobilovom odvetví a v odvetví energie z obnoviteľných zdrojov. — Zariadenia na výrobu katód a anód pre batérie vrátane zariadení na opätovné použitie a recyklovanie batérií a výrobu výrobných zariadení pre gigatovárne.
Mohlo by sa to kombinovať so zjednodušením postupov udeľovania povolení na výstavbu tovární a s ambicióznymi cieľmi v oblasti používania recyklovaných batérií a normami upravujúcimi efektívne využívanie zdrojov.
3.3.2023